Document ID: 32014R0629

REGULAMENTUL DE PUNERE ÎN APLICARE (UE) NR. 629/2014 AL COMISIEI
din 12 iunie 2014
de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active metil-nonil-cetonă
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
întrucât:
(1)
Regulamentul de punere în aplicare (UE) nr. 608/2012 al Comisiei (2) a modificat Regulamentul de punere în aplicare (UE) nr. 540/2011 (3) în ceea ce privește condițiile de aprobare a substanței active metil-nonil-cetonă, stabilind condiția ca notificatorul să prezinte informații de confirmare suplimentare sub formă de studii privind specificația cu date justificatoare privind lotul și cu metode de analiză validate.
(2)
În intervalul de timp prevăzut pentru prezentarea acestora, notificatorul a prezentat statului membru raportor, Belgia, informații suplimentare sub forma unor studii privind specificația cu date justificatoare privind lotul și cu metode de analiză validate.
(3)
Belgia a evaluat informațiile suplimentare transmise de notificator. La 25 noiembrie 2013, ea și-a prezentat evaluarea celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) sub forma unui proiect revizuit de raport de evaluare.
(4)
Proiectul revizuit de raport de evaluare a fost revizuit de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 16 mai 2014 sub forma unui raport de reexaminare al Comisiei pentru metil-nonil-cetonă.
(5)
Comisia a invitat notificatorul să își prezinte observațiile pe marginea proiectului de examinare pentru metil-nonil-cetonă.
(6)
Comisia a ajuns la concluzia că informațiile suplimentare de confirmare au arătat că puritatea minimă a substanței active ar trebui stabilită la 985 g/kg.
(7)
Prin urmare, Regulamentul de punere în aplicare (UE) nr. 540/2011 ar trebui modificat în consecință. Statelor membre ar trebui să li se acorde timp pentru a modifica sau a retrage autorizațiile pentru produsele de protecție a plantelor care conțin metil-nonil-cetonă, dacă este cazul.
(8)
În ceea ce privește produsele de protecție a plantelor care conțin metil-nonil-cetonă, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la optsprezece luni de la intrarea în vigoare a prezentului regulament.
(9)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Modificarea Regulamentului de punere în aplicare (UE) nr. 540/2011
În coloana „Puritate”, rândul 238, metil-nonil-cetonă, din partea A a anexei la Regulamentul de punere în aplicare (UE) nr. 540/2011, puritatea se înlocuiește cu „≥ 985 g/kg”.
Articolul 2
Măsuri tranzitorii
Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin metil-nonil-cetonă ca substanță activă până la 3 ianuarie 2015.
Articolul 3
Perioada de grație
Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră la 3 ianuarie 2016 cel târziu.
Articolul 4
Intrarea in vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 iunie 2014.

Labels: 3
6